วิกิพีเดีย:เสนอชื่อเพื่อเป็นผู้ดูแล/Saerin

เหตุผลในการเสนอ: อดีตเธอก็เคยเป็นแอดมิน แต่เพราะเหตุการณ์ถกเถียงทะเลาะกันเมื่อปีก่อน ๆ ทำให้เธอเสียใจถอนตัวออกไปเพื่อแสดงความรับผิดชอบ บัดนี้ เธอกลับมาแล้ว ข้าพเจ้าจึงขอเสนอให้เธอ เสือริ้น ให้ดิ้นตายสิโรบิน กลับมาดำรงตำแหน่งผู้ดูแลอีกครั้ง --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 23:01, 8 สิงหาคม 2553 (ICT)

**คำถามต่อผู้ถูกเสนอชื่อ**
# จะหนีไปอีกไหม ? --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 23:03, 8 สิงหาคม 2553 (ICT)
#* ก่อนอื่นต้องขอบคุณมากนะคะ ที่นำเสนอชื่อเพื่อให้ได้รับการพิจารณาอีกครั้ง รินหวนกลับมาวิกิพีเดียครั้งนี้ คงเป็นการหวนกลับแบบถาวร ไม่หนีหน้าหายไปไหนอีกแล้วค่ะ แต่ถ้าจะพูดกันตรง ๆ รินก็ไม่ได้หนีนะคะ แต่เป็นความรู้สึกลึก ๆ หลังจากร่างนโยบายหน้าผู้ใช้เสร็จแล้วต่างหาก ตอนนั้นรินตัดสินใจว่าการเขียนข้อความบางอย่างและนำภาพมาประกอบในหน้าผู้ใช้บางคน เป็นสิ่งที่ผิดไม่สามารถทำได้ ในฐานะที่รินเป็นแอดมินในขณะนั้น รินก็ต้องทำอะไรสักอย่าง เพราะถ้าขืนปล่อยไว้มันก็จะกลายเป็นว่าทุกคนสามารถใช้หน้าผู้ใช้ของตัวเองทำอะไรก็ได้ตามใจชอบ พอประกาศนโยบายเสร็จ กลับกลายเป็นเรื่องราวลุกลามใหญ่โตแบบที่รินเองก็คาดไม่ถึง ความรู้สึกผิดหลาย ๆ อย่างมันถาโถมเข้ามาอย่างแรง เลยตัดสินใจลาออกเพื่อแสดงความรับผิดชอบค่ะ เพราะรินเป็นคนเริ่ม ไม่ได้เป็นการหนีอย่างที่เข้าใจนะคะ แต่หลังจากเหตุการณ์ครั้งนั้นทำให้รินได้เรียนรู้ว่าการเป็นแอดมิน ไม่ได้เป็นผู้มีอำนาจอะไรเลยในวิกิพีเดีย ที่สำคัญจะทำอะไรต้องรู้จักคิดไตร่ตรองให้ละเอียดถี่ถ้วน เพราะบางครั้งการตัดสินใจทำอะไรลงไปแล้วส่งผลกระทบในอีกหลาย ๆ ส่วน ไม่ควรที่จะใช้อารมณ์ตัวเองเป็นตัวตัดสินใจในการกระทำ แต่ควรที่จะใช้เหตุและผลที่คิดและพิจารณาอย่างละเอียดถี่ถ้วนมาเป็นอย่างดีแล้วเป็นตัวตัดสินใจ เมื่อมั่นใจว่าทำแล้วดีถึงจะทำค่ะ--Sae:Rin  六  พูดคุย – 10:24, 10 สิงหาคม 2553 (ICT)
# กลับมาคราวนี้ จะทำอะไรบ้าง ? --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 23:03, 8 สิงหาคม 2553 (ICT)
#* กลับมาทำสิ่งเดิมที่เคยทำไว้ค่ะ เขียนบทความที่ค้างต่อให้เสร็จ โดยเฉพาะบทความที่เตรียมส่งเป็นบทความคัดสรรเช่นวัดเส้าหลิน สามก๊ก เป็นต้น นอกจากนั้นก็เก็บกวาดบทความทั่วไป เตรียมชำระบทความที่เห็นว่าพอจะพัฒนาต่อไปได้ แนะนำสิ่งเล็ก ๆ น้อย ๆ ให้แก่ผู้ใช้ใหม่ แวะเวียนไปทักทายผู้ใช้เก่า ปรับปรุงโครงการ+สถานีย่อย อัปโหลดภาพในคอมมอนส์ ฯลฯ--Sae:Rin  六  พูดคุย – 10:24, 10 สิงหาคม 2553 (ICT)   
# แล้วจะยังเผื่อแผ่ความเอื้อเพื้อไปยังไร้สาระนุกรมอย่างที่ผ่านมาหรือไม่ ? --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 23:03, 8 สิงหาคม 2553 (ICT)
#* ถ้ามีเวลาว่างก็แวะไปค่ะ ไร้สาระฯ กับ วิกิพีเดีย เป็นเพื่อนบ้านกันมานาน ไม่ได้แวะไปหาเสียนานเป็นปีทีเดียว คิดถึงคุณอัลเหมือนกันค่ะ ^^--Sae:Rin  六  พูดคุย – 10:24, 10 สิงหาคม 2553 (ICT)
# ถ้ามีความจำเป็นต้องร่างนโยบายใดนโยบายหนึ่ง ซึ่งอาจมีผลในการเปลี่ยนแปลงในวิกิพีเดียอย่างมาก เช่น กระทบพฤติกรรมของผู้ใช้จำนวนหนึ่ง กระทบกับบทความหลายหน้า กระทบกับโครงสร้างของวิกิพีเดียไทย ฯลฯ ถ้าคุณ Saerin ได้เป็นผู้ดูแลระบบจะเข้าร่วมในการร่างด้วยหรือไม่ และหากเกิดปัญหาความขัดแย้งเกี่ยวกับความเห็นในนโยบายดังกล่าว คุณ Saerin จะเข้าไปมีบทบาทในความขัดแย้งนั้นหรือไม่ และถ้าใช่ อย่างไร · Dr.Garden · คุยกันได้! · 03:20, 11 สิงหาคม 2553 (ICT)
#* สำหรับรินอย่างที่เคยบอกตั้งแต่ครั้งแรกที่ได้รับการพิจารณาให้เป็นแอดมินว่า การเป็นผู้ดูแลระบบจะเป็นหรือไม่เป็นรินก็รู้สึกเฉย ๆ ค่ะ ต่อให้ไม่ได้กลับมาเป็นแอดมิน ผู้ใช้พื้นฐานทั่วไปอย่างรินก็จะเข้าร่วมในการร่างนโยบายใด ๆ ก็ตามของวิกิพีเดียอยู่แล้ว เหตุการณ์ในอดีตทำให้รินมีประสบการณ์พอตัวจากการร่างนโยบายของวิกิพีเดีย ที่อาจจะกลายเป็นปัญหาหรือเกิดการเปลี่ยนแปลงใด ๆ ก็ตาม ถ้าหากว่ามันเกิดเหตุการณ์เช่นนั้นขึ้นจริง ๆ รินก็พร้อมที่จะเข้าไปช่วยเหลือ ไกล่เกลี่ยเท่าที่ความสามารถของรินจะทำได้ ทำความเข้าใจและให้ข้อแนะนำของปัญหาที่เกิดการโต้แย้งด้วยเหตุและผล พยายามหาทางออกให้ดีที่สุดโดยไม่กระทบกระเทือนทั้งสองฝ่ายคือตัวคนร่างนโยบายและผู้ได้รับผลกระทบจากนโยบายนั้น ไม่ใช่ด้วยอารมณ์อย่างที่ผ่านมา อย่างน้อยการลาออกจากแอดมินครั้งนั้นก็ช่วยสอนให้รินรู้จักระงับอารมณ์ให้เย็นลงเวลาเกิดปัญหา ไม่ค้านหัวชนฝาแบบที่เคยเป็น และสำคัญที่สุดคือสอนให้รู้ว่าการเป็นแอดมินที่ดีนั้นไม่ได้มีหน้าที่แค่ลบและบล็อกเพียงอย่างเดียวค่ะ--Sae:Rin  六  พูดคุย – 16:44, 11 สิงหาคม 2553 (ICT)
# ขออนุญาตถามแบบสื่อมวลชนนะครับ คำถามนี้อาจได้แรงบันดาลใจมาจากสถานการณ์ปัจจุบัน 
## อยากทราบว่าคุณ Saerin เห็นด้วยหรือไม่กับข้อความที่ว่า "วิกิพีเดียไทยไม่เจริญเพราะแอดมินรวมถึงผู้ใช้ขาประจำขัดแย้งกันเอง" และหากคุณ Saerin ได้เป็นผู้ดูแลระบบมีแนวทางในการแก้ไขปัญหาตรงนี้ได้อย่างไร
#* เห็นด้วยมาก ๆ เลยค่ะสำหรับประโยคดังกล่าว การขัดแย้งกันเองของแอดมินและผู้ใช้ขาประจำ ไม่ได้พึ่งจะเกิดขึ้น แต่มันมีมาตั้งแต่ก่อนที่รินจะเริ่มก้าวเข้าสู่วิกิพีเดีย เพียงแต่ว่าการขัดแย้งนั้นจะลุกลามบานปลายหรือจะจบลงด้วยดีเท่านั้นเอง ในอดีตรินเองก็ขัดยังกับแอดมินด้วยกันหลายต่อหลายหน เพราะฐิทิของแต่ละบุคคลและตัวของรินเอง เอาความคิดตัวเองเป็นที่ตั้ง ใครจะเอ่ยปากแนะนำอะไรก็ไม่สน คิดแต่ว่าความคิดตัวเองนั้นดีที่สุด แทนที่จะช่วยกันพัฒนาบทความซึ่งเป็นจุดหมายหลักของวิกิให้ครบถ้วนสมบูรณ์แบบ ก็เอาเวลามาทะเลาะกันเองซะเป็นส่วนใหญ่ ต่างฝ่ายต่างก็ไม่ยอมกัน จนสุดท้ายก็ต้องล่าถอยไปเองเพราะเอือมระอากับพฤติกรรมที่น่ารังเกียจของตัวเอง และถ้ารินได้เป็นผู้ดูแลระบบ ขอตอบแบบไม่อายค่ะว่ายังหาแนวทางในการแก้ไขปัญหาตรงจุดนี้ไม่พบ การจะทำให้แอดมินและผู้ใช้ขาประจำเลิกทะเลาะและขัดแย้งกันเองไม่ใช่เรื่องง่าย ต่างฝ่ายต่างมีจุดยืนของตัวเองที่คิดว่าถูกต้อง สมบูรณ์แบบ การเปิดใจพูดคุยกันอย่างเปิดเผยอาจจะช่วยได้ในระดับหนึ่ง แต่จะใช้ไม่ได้ผลสำหรับผู้ที่ยึดมั่นในความคิดของตัวเอง ประเภทรับฟังตาใส ๆ แต่ไม่ปฏิบัติตาม เสนอความเห็นมา เออออห่อหมกตามน้ำไปเรื่อย ถ้าหากว่าไม่จริงใจต่อกัน ช่วยกันแก้ปัญหาเพื่อวิกิพีเดีย ก็คงไม่ได้รับความจริงใจจากใครแน่ ๆ จุดนี้รินมองว่ามันเป็นปัญหาดินพอกหางหมูที่ต้องใช้ระยะเวลาในการค่อย ๆ ลดจำนวนดินลง คงไม่สามารถทำให้ดินที่พอกอยู่หลุดออกไปได้ในวันสองวันหรอกค่ะ--Sae:Rin  六  พูดคุย – 09:17, 16 สิงหาคม 2553 (ICT)   
## ผู้ดูแลระบบในความคิดของคุณ Saerin เป็นอย่างไร  ต้องสละเวลามาดูแลวิกิพีเดียโดยเฉลี่ยสักสัปดาห์หนึ่งสักกี่ชั่วโมง
#* ในความคิดของริน ผู้ดูแลระบบก็คือคนธรรมดาที่มีหน้าที่การงานประจำต้องรับผิดชอบ จะทำงานหรือเรียนหนังสือก็สุดแท้แต่ความรับผิดชอบของตนเอง ซึ่งคงจะไม่สามารถเจียดเวลามานั่งเฝ้าหน้าจอคอมพิวเตอร์เพื่อดูแลวิกิพีเดียได้ตลอดทั้งวัน ตัวรินเองก็ใช่จะว่างตลอดทั้ง 24 ชั่วโมง รินเองก็มีหน้าที่ในด้านการงานต้องรับผิดชอบ ต้องออก site งาน ประชุม อบรม สัมมนา ถ้ามีเวลาพักหรือเบรคก็แวะเวียนมาดูบ้าง ว่าตอนนี้วิกิพีเดียเป็นยังไง ในหนึ่งวันมี 24 ชั่วโมงเท่า ๆ กัน ผู้ดูแลระบบแต่ละคนก็จะต้องจัดสรรปันแต่งเวลาตรงจุดนี้ให้ลงตัวมากที่สุด ใครว่างมากก็แวะมาดูถี่หน่อย ใครว่างน้อยนาน ๆ ครั้งแวะมาดูก็ไม่เสียหาย สัก 10-20 นาที ขอเพียงแต่ให้แวะเวียนดูมาดูแลวิกิพีเดียบ้างเท่านั้นเองค่ะ อาทิตย์นึงจะแวะมาดูแลสักครั้ง สำหรับรินก็ถือว่าได้ทำหน้าที่ผู้ดูแลระบบแล้วค่ะ --Sae:Rin  六  พูดคุย – 09:17, 16 สิงหาคม 2553 (ICT) 
ขอบคุณล่วงหน้าสำหรับคำตอบนะครับ --taweethaも 19:28, 15 สิงหาคม 2553 (ICT)
# ขอถามอีกข้อแล้วกันครับ ถามในแง่ service standard ของผู้ดูแลระบบทั่วไป คุณ Saerin คิดว่าผู้ใช้ทั่วไปควรได้รับบริการต่อไปนี้จากผู้ดูแลระบบ (โดยรวมทุกคนที่ร่วมกันทำงานในปัจจุบัน) ในระยะเวลาเท่าใด ปัจจุบันเราทำได้หรือไม่ และถ้ายังทำไม่ได้ มีแนวทางอย่างไรให้ทำได้ตามเป้า service standard --taweethaも 10:31, 16 สิงหาคม 2553 (ICT)
## แจ้งลบในกรณีทั่วไปหรื่อทางเทคนิคที่ไม่มีข้อขัดแย้งให้พิจารณา
#* ควรได้รับการบริการอย่างเร็วที่สุดเท่าที่จะทำได้นะคะ ขออนุญาติใช้ความรู้สึกของรินตอนเป็นแอดมินในอดีตเป็นตัวชี้วัด ตามปกติการแจ้งลบของผู้ใช้ทั่วไป ที่ช่วยงานผู้ดูแลระบบในด้านการเก็บกวาด ถ้ารินเห็นแจ้งลบแล้วดูว่าสามารถลบได้โดยไม่ส่งผลกระทบต่อผู้อื่นและไม่กลายเป็นปัญหาให้ตามแก้ไขในภายหลังเช่น การเขียนบทความที่เป็นตัวยึก ๆ ยืก ๆ เขียนด่าคำหยาบคาย ก็จะลบทันที แต่ถ้าหากเป็นบทความที่รินอ่านแล้วไม่รู้จัก รินก็จะแปะไว้ก่อน (แต่ก็บ่อยที่เห็นปุ๊ปไม่รู้จักปั๊ปก็ลบทิ้ง) รอผู้ที่มีความรู้ในบทความนั้นมาพิจารณาหรือปรับเปลี่ยนแก้ไขให้กลายเป็นบทความที่สามารถคงไว้ได้ แปะไว้สักวันสองวันแล้วก็ไปดูทีนึงว่าเป็นยังไง ใครลบไปแล้วหรือยัง บางครั้งแปะไว้จนลืมก็บ่อย เมื่อก่อนรินเองก็เคยรีบร้อนผลีผลามลบทันทีพอเห็นป้ายแปะ ไม่ได้ตรวจสอบให้แน่นอนก่อนว่าบทความนั้นเป็นยังไง เขียนแบบมีที่มาหรือมั่วขึ้นมาเอง สุดท้ายก็คือรินไม่รู้จักบทความนั้นเองค่ะว่ามันมีอยู่จริง แอดมินก็คือคนธรรมดานะคะที่รู้จักและไม่รู้จักในบางเรื่อง แต่ไม่ยอมสอบถามเพราะเกรงว่าจะเสียหน้าเสียฟอร์มว่าเรื่องแค่นี้ก็ไม่รู้แล้วยังจะมาเป็นแอดมินอีก สำหรับในปัจจุบันหลังจากที่รินหายไปปีกว่า เท่าที่กลับมาได้สองเดือนรินก็เห็นว่าแอดมินแต่ละท่าน ระมัดระวังในเรื่องการลบบทความมากขึ้นกว่าเดิมค่ะ แต่ก็ขอแนะนำในส่วนของ service standard ของแอดมินเพิ่มเติมนะคะ นอกจากดูแลวิกิพีเดีย เก็บกวาด ช่วยเหลือผู้ใช้ในด้านต่าง ๆ แล้ว ทุกอย่างเกือบสมบูรณ์มาก ๆ ทีเดียวค่ะ แต่สิ่งสำคัญที่สุดของแอดมินไทยที่ขาดหายไปคือ "รอยยิ้ม" รินเชื่อว่าการเขียนข้อความโต้ตอบในหน้าพูดคุยหรืออภิปรายอะไรสักอย่าง อารมณ์ของผู้เขียนสามารถสื่อไปได้ในตัวอักษร ทำให้เวลาอ่านข้อความแล้วสัมผัสได้ว่าอารมณ์ของตัวอักษรเป็นยังไง ถ้าหากแอดมินไทยใส่รอยยิ้มและความเป็นกันเองไปในตัวอักษรสักนิด รินมั่นใจค่ะว่าสามารถทำให้ service standard ของแอดมินสำเร็จได้ดั่งเป้า เพราะคนอ่านสัมผัสได้ว่าในถ้อยคำต่าง ๆ นั้นมีรอยยิ้มที่จริงใจของแอดมินแอบซ่อนอยู่ด้วยค่ะ ช่วยลดช่องว่างระหว่างแอดมินและผู้ใช้ธรรมดาไปได้เยอะทีเดียว--Sae:Rin  六  พูดคุย – 11:11, 16 สิงหาคม 2553 (ICT)
## แจ้งขอความช่วยเหลือใน WP:AN
#* ในส่วนนี้รินขอออกตัวก่อนนะคะ ว่าในอดีตไม่ค่อยจะได้ข้องเกี่ยวมากนัก เอาไปแปะไว้ในหน้าเฝ้าดูเหมือนกัน แต่ส่วนมากผู้ที่ขอความช่วยเหลือมักมาร้องขอในหน้าพูดคุยเป็นส่วนใหญ่ แวะเวียนไปดูบ้างเป็นครั้งคราว บางเรื่องอ่านแล้วไม่รู้ว่าตอนนั้นจะช่วยยังไง พอไปคิดหาคำตอบมาตอบให้ แวะไปตอบทีไรก็มีแอดมินท่านอื่นมาให้คำตอบแล้วทุกทีค่ะ ^^ สำหรับแอดมินรินว่าหน้านี้จำเป็นเหมือนกันนะคะ เฝ้าดูไว้ก็ไม่เสียหาย ถ้าแวะไปดูแล้วเห็นว่ามีผู้แจ้งขอความช่วยเหลือไว้ แล้วสะดวกในการให้ความช่วยเหลือก็สามารถช่วยได้ทันทีค่ะ--Sae:Rin  六  พูดคุย – 11:11, 16 สิงหาคม 2553 (ICT)
#** ถ้าลองดู 2-3 รายการสุดท้ายใน WP:AN คุณ Saerin คิดว่าน่าเป็นห่วงไหม ที่ระยะเวลาในการแก้ปัญหาง่ายๆ ทิ้งห่างไป 2-3 วัน จากวันที่เขาแจ้งเข้ามา --taweethaも 14:03, 16 สิงหาคม 2553 (ICT)
#*** ถามว่าน่าเป็นห่วงไหม ถ้าดูจากระยะเวลาที่ผู้ดูแลระบบท่านอื่นช่วยจัดการให้ ห่างจากระยะเวลาที่แจ้งประมาณหนึ่งชั่วโมง รินถือว่ายังไม่น่าเป็นห่วงนะคะ การที่ผู้แจ้งความประสงค์เพื่อให้แอดมินช่วยเหลือ ระยะเวลาที่รินคิดว่าเหมาะสมคือ 1 วัน นับจากวันเวลาที่แจ้ง แต่ถ้าเกินกว่านั้นที่ทิ้งห่าวกันนานถึง 2-3 วัน ก็ต้องพิจารณากันล่ะค่ะว่าเพราะสาเหตุใดทำไมแอดมินถึงช่วยเหลือช้า อย่างที่บอกนั่นแหละค่ะว่าหน้านี้ควรที่จะเอาไปแปะไว้ในหน้าเฝ้าดู เพราะเวลาดูหน้ารายการปรับปรุงล่าสุด จะได้เห็นชัดเจนว่าใครกำลังเดือดร้อนเรื่องอะไร และจำเป็นถึงขั้นคอขาดบาดตายที่จะต้องช่วยเหลือทันทีทันใดหรือไม่ เพราะจากประสบการณ์ที่ผ่านมา เมื่อเกิดเรื่องเดือดร้อนต้องการความช่วยเหลือ ส่วนมากจะผ่านกันทางหน้าพูดคุยเสียเป็นส่วนใหญ่ค่ะ--Sae:Rin  六  พูดคุย – 15:00, 16 สิงหาคม 2553 (ICT)
# ถ้ามีคนติดป้ายผิดพี่รินจะทำอย่างไรครับ ? --B20180 14:15, 20 สิงหาคม 2553 (ICT)
#* ไม่ทำยังไงหรอกค่ะ ติดป้ายผิดก็เปลี่ยนป้ายให้เท่านั้นเองค่ะ คนเราแปะป้ายผิดกันได้ รินเองก็แปะป้ายผิดประจำ ^_^ บางทีแปะไปแล้วพึ่งนึกขึ้นได้ว่าแปะผิด ว่าจะกลับไปแก้แต่สุดท้ายก็ลืมเป็นประจำ ผู้ใช้ใหม่หรือเก่ามีโอกาสแปะป้ายผิดกันได้อยู่แล้วล่ะค่ะ--Sae:Rin  六  พูดคุย – 17:25, 20 สิงหาคม 2553 (ICT) 
# สมมติว่า มีบทความเกี่ยวกับบุคคล หรือศิลปวัฒนธรรม หรือสิ่งที่ช่วยสร้างชื่อเสียง(ที่ดี)ให้กับประเทศไทย ถูกแจ้งลบหรือแจ้งว่าขาดความสำคัญ พี่รินจะทำอย่างไรกับบทความครับ ? --B20180 14:15, 20 สิงหาคม 2553 (ICT)
#* ก็ต้องดูเนื้อหาขอบทความก่อนค่ะ ว่ามีมากน้อยแค่ไหน รินค่อนข้างจะสนใจกับเนื้อหาของบทความเป็นหลัก (ปกติแล้วเป็นคนที่เขียนบทความค่อนข้างยาว พอเจอบทความสั้น ๆ เลยไม่ค่อยจะชอบใจสักเท่าไหร่) ถ้าเจอบทความตามคำถามแล้วถูกแจ้งลบ ถ้าหาข้อมูลมาเพิ่มเติมได้ก็หาข้อมูลมาใส่ให้ค่ะ แต่ถ้าจนปัญญาก็ช่วยปรับปรุงบทความเพื่อป้องกันไม่ให้ถูกลบค่ะ ปรับแก้ภาษา ใส่ลิงค์ภายใน จัดหมวดหมู่ ทำอะไรก็ได้เพื่อไม่ให้ถูกพิจาณาลบบทความ แต่ถ้าหากช่วยเหลือแล้วยังถูกลบ ก็จนปัญญาค่ะ อย่างน้อยบทความที่เกิดขึ้นในวิกิพีเดีย ถ้าหากคงไว้ได้แม้จะเนื้อหาน้อยมากจนถูกแจ้งลบ หรือขาดความสำคัญ ถ้าช่วยเหลือได้ก็ช่วยกันค่ะ--Sae:Rin  六  พูดคุย – 17:25, 20 สิงหาคม 2553 (ICT)
# สมมติว่า พี่รินพบเหตุการณ์ที่มีผู้ใช้เก่าร่วมกันรุมต่อว่าหรือขับไล่ผู้ใช้ใหม่หรือ ไอพีซึ่งมีเจตนาดี อีกทั้งกล่าวหาว่าก่อกวน ใส่ร้าย หรือกดย้อนทั้งๆที่ผู้ใช้ใหม่หรือไอพีไม่ได้ทำอะไรผิด พี่ิรินจะทำอย่างไรครับ ถ้าผู้ใช้เก่ากลุ่มนั้นมีจำนวนมากกว่า --B20180 14:15, 20 สิงหาคม 2553 (ICT)
#* ตอบจากประสบการณ์โดยตรงนะคะ คงไม่ไปต่อกรกับกลุ่มคนที่มีจำนวนมากกว่าแน่นอนค่ะ สิ่งที่ทำได้คือช่วยเหลือ ให้กำลังใจ แนะนำผู้ใช้ใหม่และไอพี ว่าสิ่งที่เขาในวิกิพีเดียไม่ถูกต้อง ผิดพลาดจนเปิดปัญหาย้อนไปย้อนมา คนเราไม่ได้เก่งมาตั้งแต่เกิดนะคะ ยิ่งผู้ใช้ใหม่ด้วยแล้ว มักมึนกับวิกิพีเดียอยู่แล้วล่ะค่ะ ปุ่มอะไรก็ไม่รู้สารพัดอย่าง จิ้มผิดจิ้มถูก รินเองตอนมาใหม่ ๆ ก็งงเป็นไก่ตาแตกเหมือนกัน ทำอะไรก็ผิดพลาดไปซะหมด อย่างใส่คำอธิบายโดยย่อก็ใส่ผิด ก็ได้คนเก่า ๆ นี่ล่ะค่ะช่วยเหลือและให้คำแนะนำ กรณีนี้ใช้สำหรับผู้ใช้ที่มีเจนตนาดีเท่านั้นะคะ สำหรับพวกก่อกวน บล็อกอย่างเดียวค่ะ--Sae:Rin  六  พูดคุย – 17:25, 20 สิงหาคม 2553 (ICT)
# ผู้ดูแลระบบที่ดีควรมีลักษณะอย่างไรครับ ? --B20180 14:15, 20 สิงหาคม 2553 (ICT)
#* ยิ้มง่าย อายบ้างและฟังเป็นค่ะ ยิ้มผ่านทางตัวอักษรสื่อไปให้คนอ่านได้รับรู้ อายบ้างเวลาถูกชมหรือทำผิดพลาดแล้วมีคนเตือนให้รู้ตัว ฟังเป็นในส่วนของข้อมูลต่าง ๆ รวมทั้งการอภิปราย ไม่สำคัญตัวว่าเป็นผู้ดูแลที่มีอำนาจและหน้าที่เหนือกว่าคนอื่น พูดคุยสอบถามได้ทุกเรื่อง--Sae:Rin  六  พูดคุย – 17:25, 20 สิงหาคม 2553 (ICT)
# คิดว่าเยาวชนไทยจะเข้ามาดูบทความอะไรบ้างในวิกิพีเดียไทยครับ --B20180 14:15, 20 สิงหาคม 2553 (ICT)
#* บทความที่สำคัญต่อเหตุการณ์ที่เกิดขึ้นค่ะ นิสัยคนไทยเป็นแบบนี้เกือบหมด เหตุการณ์อะไรสำคัญ ๆ เกิดขึ้น มักเข้าวิกิเพื่อดูบทความก่อนเป็นอันดับแรก--Sae:Rin  六  พูดคุย – 17:25, 20 สิงหาคม 2553 (ICT)
# เนื่องจากมีหลายบทความที่สร้างสายสัมพันธ์อันดีต่อชาวต่างชาติ ทั้งทางด้านดนตรี กีฬา และศิลปวัฒนธรรม ส่งผลให้เขาเหล่านั้นเกิดความประทับใจ และหากชาวต่างชาติแวะเวียนมาทักทาย พี่รินจะแสดงออกกับเขาอย่างไรบ้างครับ --B20180 14:15, 20 สิงหาคม 2553 (ICT)
#* แวะมาทักก็ทักตอบสิคะ ถึงจะคนละภาษาเป็นเพื่อนกันไว้ไม่เสียหาย ^_^--Sae:Rin  六  พูดคุย – 17:25, 20 สิงหาคม 2553 (ICT)

**สนับสนุน**
#  --Mahatee | พูดคุย  (ฝากข้อความ) 14:31, 10 สิงหาคม 2553 (ICT)
#  · Dr.Garden · คุยกันได้! · 20:36, 12 สิงหาคม 2553 (ICT)
# --DaParz 14:16, 13 สิงหาคม 2553 (ICT)
# เป็นกำลังใจให้ครับ--Azoma  
พูดคุย 20:34, 15 สิงหาคม 2553 (ICT)
#  ไม่ถามครับ ฝีมือในอดีตเป็นประกันอยู่แล้ว --G(x) (พูดคุย · หน้าที่เขียน) 09:28, 16 สิงหาคม 2553 (ICT)
#  - - T4LK 09:52, 16 สิงหาคม 2553 (ICT)
#  ตอนแรกคิดว่าจะเป็นกลางแล้ว แต่เห็นคำตอบข้างต้น คิดว่าเมื่อคุณ Saerin ได้เป็นผู้ดูแลน่าจะได้ทำบทบาทที่มีประโยชน์ต่อวิกิพีเดียมากกว่าเป็นผู้ใช้ธรรมดา --taweethaも 10:15, 16 สิงหาคม 2553 (ICT)
#  สนับสนุนครับ --B20180 11:07, 16 สิงหาคม 2553 (ICT)
#  เคยเห็นผลงานในอดีตมาแล้ว เชื่อว่าจะทำหน้าที่ได้ดีเช่นที่เคยเป็นมาครับ --Xiengyod 11:48, 16 สิงหาคม 2553 (ICT)
#  --Jo Shigeru  21:21, 17 สิงหาคม 2553 (ICT)
#  ผลงานคือคำตอบของทุกคำถามครับ^^ --link=User:Tmd    ผู้ใช้Tmd | พูดคุย 18:44, 18 สิงหาคม 2553 (ICT)
#  - - -Mdafion 20:53, 21 สิงหาคม 2553 (ICT)
#  --Ken-Z! 25px Talk I hate Grean & Vandalism on Wikipedia ! 20:59, 21 สิงหาคม 2553 (ICT)

**เป็นกลาง**
#  ความจริงแล้วการมาช่วยพัฒนาวิกิพีเดียไม่จำเป็นต้องเป็นแอดมินก็ได้นะครับ --octahedron80 11:04, 10 สิงหาคม 2553 (ICT)
#  เทิดทูนทั่วหล้า จ๋อฆ่ามังกร ไหเหล้าไม่มา ใครกล้าต่อกร (คนเสนอโหวตไม่ได้ แต่อยากจะเสนอหน้าจ๊ะ อิอิ) --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 12:03, 17 สิงหาคม 2553 (ICT)

**คัดค้าน**
#
#